Salomón Rondón

José Salomón Rondón Giménez (; 1989-yil 16-sentabrda tugʻilgan) — venesuelalik futbolchi. Maydonda markaziy hujumchi sifatida oʻynaydi. Everton klubi va Venesuela milliy terma jamoasi futbolchisi. Terma jamoa tarixidagi eng yaxshi toʻpurar hisoblanadi.

Biografiyasi 
Rondonning birinchi professional klubi Venesuelaning „Aragua“ klubi boʻlib, unda u Venesuela kubogini qoʻlga kiritgan va 2007/08-yilgi Venesuela chempionatining eng yaxshi yosh futbolchisi deb topilgan. 2008-yilda u Ispaniyaning „Las-Palmas“ klubi safiga qoʻshilgan. U uchun Segundada ikki mavsum toʻp surgan, keyin esa Ispaniya chempionatidagi „Malaga“ tomonidan sotib olingan. Ikki mavsumda La Ligada 25 ta gol urgan futbolchini Qozonning „Rubin“ klubi venesuelalik futbolchilar uchun rekord summa — 10 million yevroga sotib olgan. Qurbon Berdiyev jamoasida Salomón asosiy hujumchiga aylangan va Yevropa Ligasining 1/4 finalida ishtirok etgan. 2014-yil yanvar oyida u Sankt-Peterburgning „Zenit“ jamoasiga koʻchib oʻtgan va unda u Rossiya chempioni va mamlakat Superkubogi sohibiga aylangan. Rossiya chempionatida xorijlik futbolchilarga nisbatan cheklov kuchaytirilgach, u Angliya Premer-ligasi jamoasi „Vest Bromvich“ga sotilgan.

Venesuela terma jamoasi tarkibida u 82 ta o‘yin o‘tkazib, 31 ta gol urib, jamoa tarixidagi eng yaxshi to‘purarga aylangan. Toʻrt karra (2011, 2015, 2016 va 2019-yillarda) Amerika kubogiga ega chiqqan.

Jamoalardagi faoliyati

Dastlabki yillar 

José Salomón Rondon 1989-yil 16-sentabrda Venesuela poytaxti Karakasda oilada ikkinchi farzand bo‘lib tug‘ilgan. Ota — José Rafael Rondon — kimyo oʻqituvchisi, onasi bolalar tugʻilishidan oldin tibbiyot bilan shugʻullangan, Salomónning katta akasi va singlisi bor. Rondon yoshligidan sportni yaxshi koʻrgan. Bolaligida Salomón "Barcelona" oʻyinlarini tomosha qilishni yaxshi koʻrgan hamda mahalliy „Karakas“ futbol klubini qoʻllab-quvvatlash uchun otasi bilan stadionga borib turgan.

Yetti yoshida ota-onasi Salomónni mahalliy „San-José-de-Kalasans“ futbol maktabiga yuborishgan. U oʻn besh yoshigacha u yerda oʻynagan. Futbol bilan parallel ravishda Rondon basketbol bilan shugʻullangan. Randon u yerda biroz muvaffaqiyatga erishgan va „Venesuela“ yoshlar jamoasiga chaqiruv olgan. Biroq Salomón otasi bilan maslahatlashib, futbolchi sifatida faoliyatini davom ettirishga qaror qilgan.

„Deportivo Gulima“da bir mavsum oʻynagach, 2006-yilda 16 yoshida Rondon Marakay shahrining „Aragua“ futbol klubi bilan professional shartnoma imzolagan. Futbolchining soʻzlariga koʻra, u Karakasdagi keskin jinoiy vaziyat tufayli boshqa shaharda joylashgan klubda faoliyat olib borishni afzal koʻrgan.

Jamoalardagi faoliyati 
2008-yil 3-fevralda Gaiti terma jamoasiga qarshi oʻrtoqlik oʻyinida Rondon 18 yoshida birinchi marta Venesuela terma jamoasi tarkibida maydonga tushdi. Oʻsha yilning 23-mart kuni Salvador terma jamoasiga qarshi oʻrtoqlik oʻyinida u milliy terma jamoadagi birinchi golini kiritgan.

2009-yilda Venesuela yoshlar terma jamoasi tarkibida Salomón Misrdagi jahon chempionatida ishtirok etdi. Turnirning guruh bosqichida Rondon Nigeriya va Taiti terma jamoalariga qarshi o‘yinlarda maydonga tushgan. Taiti bilan oʻyinda Salomón xet-trik qayd etgan va uchrashuv Venesuelaning 8:0 hisobidagi yirik gʻalabasi bilan yakunlangan. Venesuela 1/8 finalga chiqqach, u yerda BAA termasi bilan oʻyinda Salomónning saʼy-harakatlari bilan 12-daqiqada hisob ochilgan, ammo 22 va 83-daqiqalarda gol oʻtkazib yuborgach jamoa musobaqani tark etgan. Rondon uchta oʻyinda toʻrtta gol urib, turnirning uchinchi toʻpurari boʻlgan. 2009-yil 14-oktabrda Salomón JCh-2010 saralashida Braziliyaga qarshi o‘yinda 16 daqiqa maydonda toʻp surgan.

Yutuqlari

Jamoaviy yutuqlari 
Aragua

 Venesuela kubogi sohibi: 2007/08

Zenit

 Rossiya vitse-chempioni: 2013/14
 Rossiya chempioni: 2014/15
 Rossiya Superkubogi sohibi: 2015-yil

Shaxsiy 

 Venesuela chempionatining eng yaxshi yosh futbolchisi: 2008-yil
 RFPL oyining eng yaxshi futbolchisi: 2014-yil sentabr
 Rossiya chempionatining eng yaxshi 33 nafar futbolchisi roʻyxatida: № 2 — 2015
 "Newcastle United"ning eng yaxshi futbolchisi: 2018/19

Manbalar 

Yashayotgan insonlar
1989-yilda tugʻilganlar
16-sentyabrda tugʻilganlar